Notitia werpitionis seu redditionis liquido omnibus nobillime patet qualiter domnus Maimbodus antistes cum collegio utriusque ordinis cleri ac populi serenitatem domni Leutaldi, imperatorii comitis, ut Sancto Vincentio martiri invictissimo et sibi suisque de se ipso justitiam faceret humillime expetiit; de rebus scilicet abbatie Sancti Clementis martiris, quas per privilegia apostolica et preceptiones regales congregatio prescripti martiris ipso annuente et in omnibus opem ferente adquisierat, ut eas benignissime redderet et sui qui ipsas injuste tenebant. Quicquid in prememorata villa ex eadem ratione erat in servis et ancillis, vineis, campis, pratis et omnibus ibi pertinentibus, partibus domni Vincentii gloriosi martiris et communitati fratrum victuique cotidiano werpiverunt et pura voluntate dimiserunt tam domnus comes Leutaldus quam fidelis suus Cicardus, unde hanc notitiam prelibatus comes fieri jussit fierique mandavit et fidelibus suis roborare precepit. Quicquid autem ex eadem terra est in his locis inter Printiacum et Cammas, inter Prisciacum et Corbonacum modo Colonicas et Moncellis. Signum Leutaldi comitis. S. Alberici filii ipsius. S. Walterii vicecomitis. S. Alberici vicecomitis. S. Hugonis. Signum Cycardi. Signum Ratherii. Data per manum Ummissi.